Mõnesuguse hilinemisega jõudis minuni rõõmustav teadmine, et Vabariigi President annab teiste kenade inimeste hulgas sel aastal aumärgi ka Sofi Oksanenile. Vaat selle teo ma kiidan heaks. Lisan siia sel puhul yhe luuletise, mille meisterdasin Kultuuriteooria tippkeskuse sygiskonverentsil "Stalini lehmade" mõju all olles. "Kultuur on kõrgel tasemel / kits lautas lehma asemel", nagu kõlab yks kolhoosialgusaegne jorutus (aga see võib vabalt ka  Olaf Kopvillemi salm olla). Ma ei tea, et selle teose pealkirja yle kuskil väga arutletud oleks. Raamatus viidatakse ainult yhel korral proosavormis sellele, et Stalini aeg vahetas lehmad kitsede vastu vms. Pisenemise motiiv klapib muidgi hästi ka söömishäire teemaga.    ***  Sisemine ruum tõmbub kokku  aheneb pitsitab  väline on võõrik  aga kaduda pole võimalik  ja ega ei taha ka  see on ainult puhas uudishimu  mis hoiab sind alles  pysti  kuhu ma kuhu  ma  mahun